Mesto Žilina  na základe samostatnej pôsobnosti podľa článku 68 Ústavy Slovenskej republiky a podľa § 6 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ako aj na základe prenesenej pôsobnosti štátnej správy podľa článku 71 Ústavy Slovenskej republiky a podľa § 6 zákona č. 369/1990 Zb. o obecnom zriadení v znení neskorších predpisov a zákona č. 135/1961 Zb. o pozemných komunikáciách v znení neskorších predpisov  vydáva toto

                           VŠEOBECNE  ZÁVAZNÉ  NARIADENIE
                                                  č. 3/2008

                       o dani za užívanie verejného priestranstva a o
    správnom poplatku za zvláštne užívanie pozemných komunikácií

                                                                    I.

                                                              Článok 1
                                        Predmet dane a správneho poplatku

1.	Predmetom dane za užívanie verejného priestranstva je osobitné užívanie verejného priestranstva.
2.	Predmetom správneho poplatku za zvláštne užívanie komunikácií podľa zák. č. 135/1961 Zb. o pozemných komunikáciách v znení neskorších predpisov je konanie o vydanie povolenia na zvláštne užívanie komunikácií.
3.	Verejným priestranstvom na účely tohto všeobecne záväzného nariadenia (ďalej len VZN) sú verejne prístupné pozemky vo vlastníctve mesta. Verejným priestranstvom na účely tohto nariadenia nie sú pozemky, ktoré mesto prenajalo podľa osobitného zákona.                          
4.	Osobitným užívaním verejného priestranstva na území mesta sa rozumie:
a)	umiestnenie zariadenia slúžiaceho na poskytovanie služieb, predajného zariadenia
b)	umiestnenie stavebného zariadenia, skládky
c)	umiestnenie zariadenia lunaparku, cirkusu a iných atrakcií
d)	trvalé parkovanie vozidla mimo stráženého parkoviska

                                                      Článok 2
                                              Vymedzenie pojmov

Pre účely tohto VZN sa rozumie :    
                                                                                                                     
a/ verejným priestranstvom je pozemná komunikácia, námestie, chodník, trhovisko a všetky verejnosti  prístupné pozemky v meste a prímestských častiach  okrem tých, ktoré sú vo vlastníctve fyzických a právnických osôb, alebo ku ktorým majú tieto 

osoby právo hospodárenia alebo tie pozemky, ktoré obec prenajala podľa osobitných predpisov,

b/ pozemnou komunikáciou je priestor ohraničený pol metra za zvýšenými obrubami chodníkov  alebo  zelených  pásov, vonkajšími  hranami  priekop, rigolov,  násypov  a
 zárezov svahov. Súčasťou miestnych komunikácií sú všetky zariadenia stavby, objekty a diela, ktoré sú potrebné pre úplnosť, na zabezpečenie a ochranu ciest 

a miestnych komunikácií a na zaistenie bezpečnej, plynulej a hospodárnej cestnej premávky,
c/ námestím je priestor ohraničený priľahlými stavbami a pozemkami, kde sa spravidla sústreďuje spoločenský, obchodný a zábavný život mesta, alebo časti mesta,

d/ chodníkom je komunikácia, alebo časť pozemnej komunikácie, ktorá je určená pre chodcov a je spravidla oddelená od vozovky výškovo, alebo iným spôsobom,

e/ trhoviskom je nekryté alebo čiastočne kryté priestranstvo trvalé vyhradené na sústredený predaj výrobkov a poskytovanie služieb,

f/  príležitostným trhom je predaj výrobkov a poskytovanie služieb na priestranstve dočasne určenom na takýto predaj,

g/  ambulantný predaj je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj pred  prevádzkou,

h/  stavebným zariadením je zariadenie staveniska, pomocné stavebné konštrukcie a iné technické zariadenia,

i/  zariadenie cirkusu, lunaparku a iných atrakcií je dočasné technické zariadenie a pomocné konštrukcie, na ktoré nie je potrebné stavebné povolenie a kolaudačné rozhodnutie a slúži pre výkon a realizáciu umeleckej a varietnej produkcie,

j/   skládkou je priestor – časť verejného priestranstva, ktorý nie je určený na ukladanie vecí, materiálov, tovarov alebo odpadov, napriek tomu však uvedenému účelu  dočasne slúži,

k/  trvalým parkovaním vozidla mimo stráženého parkoviska je vyhradenie priestoru z verejného priestranstva zvislým a vodorovným dopravným značením ako parkovisko pre určité vozidlo,

l/  zvláštne užívanie komunikácie – rozkopanie miestnych komunikácií, chodníkov, parkovísk a verejnej mestskej zelene, pretlak popod miestne komunikácie z dôvodu výstavby alebo vykonávania plánovanej údržby inžinierskych sietí.

                                                               II.
                                                         Daňovník     

1.	Daňovníkom je fyzická osoba (FO) alebo právnická osoba (PO), ktorá verejné 
           priestranstva užíva.     
2.	Poplatníkom  je  fyzická  osoba  (FO)  alebo  právnická  osoba  (PO),  ktorá 
      požiadala o vydanie povolenia na zvláštne užívanie komunikácií                                        

                                                              III.
                                     Základ dane a správneho poplatku

1.	Základom dane za užívanie verejného priestranstva je výmera užívania verejného priestranstva v m2.
2.	Základom správneho poplatku je  počet prekopov na jednej miestnej komunikácií v závislosti od miesta rozkopu a povahy žiadateľa o vydanie povolenia na rozkop  (FO, PO alebo FO s oprávnením na podnikanie).

                                                             IV.
                                   Sadzba dane a správneho poplatku

1.	Sadzba dane za užívanie verejného priestranstva pre umiestnenie zariadenie na poskytovanie služieb                                                  10,- Sk za 1 m2  a deň
2.	Sadzba dane za užívanie verejného priestranstva pre umiestnenie predajného zariadenia  - ambulantný predaj                                      20,- Sk za 1 m2  a deň
3.	Sadzba dane za užívanie verejného priestranstva  pre umiestnenie stavebného zariadenia  
(stavebné lešenie, výťah, kontajner a pod.)                     10,-Sk za 1 m2  a deň
4.	Sadzba dane za užívanie verejného priestranstva pre umiestnenie zariadenie cirkusu, lunaparku a iných atrakcií                                    5,- Sk za 1 m2  a deň
      5.  Sadzba dane za umiestnenie skládky materiálu             10,- Sk za 1 m2  a deň
6.  Sadzba dane za vyhradenie jedného trvalého parkovacieho miesta:
 -  v zóne I ohraničenej ulicami : Hviezdoslavova, 1.mája, Veľká okružná, Murgašova, Hurbanova, Radlinského, Hollého , Kálov   15,- Sk za 1 m2  a deň
 - v zóne II ohraničenej ulicami: Estakáda, Ľavobrežná, na Horevaží, Nemocničná, Mostná                                                      10,- Sk za 1 m2  a deň
 -  v zóne III  ostatné časti mesta                                      5,- Sk za 1 m2  a deň
7.	Sadzba správneho poplatku za rozkopanie miestnych komunikácií, chodníkov, parkovísk a verejnej mestskej zelenie :

           Fyzické osoby

-	za rozkopanie a pretláčanie miestnych komunikácií, chodníkov a priľahlej cestnej zelene :    
                      500,-  Sk

-	zmena rozhodnutia :
200,- Sk

           Právnické osoby a fyzické osoby s oprávnením na podnikanie

-	za rozkopanie  a pretláčanie miestnych komunikácií, chodníkov a priľahlej cestnej zelene :
1.500,- Sk
-	zmena rozhodnutia:
500,- Sk

             
                                                V.
  Vznik a zánik daňovej povinnosti a úhrada správneho poplatku
            
1.	Daňová      povinnosť   vzniká  dňom  začatia osobitného  užívanie verejného 
priestranstva  a  zaniká  dňom  skončenia    osobitného  užívania   verejného
      priestranstva.
2.   Povinnosť uhradiť správny poplatok vzniká dňom vydania rozhodnutia.

                                                 VI.
                               Oznamovacia povinnosť

1.	Daňovník je povinný požiadať písomne správcu dane o osobitné užívanie verejného priestranstva 7 dní pred vznikom daňovej povinnosti. V žiadosti uvedie obchodné meno a názov, sídlo, miesto podnikania a kontaktné údaje. Ďalej uvedie lokalizáciu umiestnenia zariadenia, požadovanú plochu v m2 s náčrtom lokalizácie zabratia, dobu a účel.
2.	Daňovník  - fyzická osoba môže požiadať  o vyhradenie max. jedného parkovacieho miesta viazaného k miestu jeho trvalého pobytu a k vozidlu vo vlastníctve, resp. v užívaní žiadateľa. V žiadosti musí byť uvedené meno, adresa trvalého pobytu, miesto vyhradenia PM bezprostredne súvisiaceho s miestom trvalého pobytu a k žiadosti musí byť priložený situačný nákres s označením konkrétneho PM a kópia osvedčenia o evidencii vozidla. V prípade, že ide o fyzickú osobu  - podnikateľa, ktorého sídlo firmy je totožné s miestom jeho trvalého pobytu potom je daňovník posudzovaný ako fyzická osoba podľa miesta trvalého pobytu.
3.	Daňovník – právnická osoba môže požiadať o vyhradenie parkovacieho miesta viazaného k miestu jeho sídla, resp. sídla jeho prevádzky a k vozidlám vo vlastníctve, resp. v užívaní žiadateľa. V žiadosti musí byť uvedený obchodný názov, sídlo a IČO, miesto vyhradenia – ulica, koľko parkovacích miest a k žiadosti musí byť priložený situačný nákres .
4.	Ak daňová povinnosť zanikne a daňovník túto skutočnosť správcovi dane do 30 dní odo dňa zániku daňovej povinnosti, správca dane, správca dane vráti pomernú časť za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi. 

            
                                                                VII.
                                Spôsob vyberanie dane a správneho poplatku

1.	Správca dane vyrubí daň za osobitné užívanie verejného priestranstva platobným výmerom na základe povolenia vydaného príslušným odborom Mestského úradu v Žiline, v ktorom sa zakotvia podmienky , za ktorých je možné toto verejné priestranstvo užívať. Vyrubená daň je splatná do 15 dní odo dňa nadobudnutia právoplatnosti platobného výmeru.
2.	Správny poplatok za zvláštne užívanie komunikácií sa vyberá na základe rozhodnutia vydaného Mestom Žilina, v ktorom sa zakotvia podmienky, ktoré musí žiadateľ dodržať.

                                                                   VIII.
                        Oslobodenie od dane za užívanie verejného priestranstva

1.	Daň sa neplatí za verejné kultúrne alebo športové podujatia usporiadané na verejnom priestranstve bez vstupného alebo akciu, ktorej celý výťažok je určený na charitatívne alebo verejno-prospešné účely.
2.	Daň sa neplatí za trvalé parkovanie motorového vozidla pre osoby ZŤP a to :
a/ -  ktorým bol v zmysle § 61 zák. č.195/1998 Z.z o sociálnej pomoci poskytnutý peňažný príspevok na kúpu osobného motorového vozidla, a to len v mieste trvalého bydliska osoby odkázanej na individuálnu prepravu.  V prípade, že individuálnu prepravu zabezpečuje rodinný príslušník, musí mať trvalé bydlisko totožné s prepravovanou osobou,
b/ -  ktorým v zmysle § 64 odst.1 zák. č.195/1998 Z.z. v znení  neskorších predpisov bola priznaná kompenzácia zvýšených výdavkov súvisiacich so 
zabezpečením prevádzky osobného motorového vozidla, ak je občan odkázaný na individuálnu prepravu osobným motorovým vozidlom. V prípade, že individuálnu prepravu zabezpečuje rodinný príslušník, musí mať trvalé bydlisko totožné s prepravovanou osobou.
      c/ - osadenie  dopravného   značenia  si   zabezpečí  na vlastné náklady  žiadateľ  
      a   vykoná  organizácia   oprávnená  k  takejto  činnosti   za   dodržania   platných    
      ustanovení. Za údržbu dopravného značenia  zodpovedá žiadateľ.
                  
                                                                     IX.
                                                   Záverečné ustanovenia    

1.	Kontrolu dodržiavania tohto nariadenia vykonáva mesto Žilina prostredníctvom
      Mestskej  polície, ktorej  orgány   sú  oprávnené  ukladať a  vyberať  pokuty  v 
      zmysle zákona  č. 372/1990  Z.z. v  znení  neskorších  predpisov.   Kontrolnú     

      činnosť vykonávajú taktiež  poverení zamestnanci  Mestského úradu  v Žiline,
      poslanci  Mestského  zastupiteľstva a  členovia  komisií  MsZ v Žiline,  hlavný 
      kontrolór Mesta Žilina.
2.	Týmto VZN sa ruší všeobecné záväzné nariadenie č. 9/2004 o dani za užívanie verejného priestranstva, ako aj  jeho dodatkov VZN č. 1/2005 a 7/2007.   
3.	 Schválené Mestským zastupiteľstvom v Žiline, dňa 16. 6. 2008.
4.	Nadobúda účinnosť 15. dňom vyvesenia na úradnej tabuli mesta, t.j.  11.7.2008

                                                                           Ivan   H A R M A N
                                                                                  primátor

Uznesenie   Mestského zastupiteľstva  v Žiline

Uznesenie č.

Mestské zastupiteľstvo  v Žiline

     1/  schvaľuje

                 Všeobecné záväzné nariadenia č. ...........  o dani za užívanie verejného 
                  priestranstva  a o  správnom poplatku za zvláštne  užívanie pozemných
                  komunikácií  

Materiál  na  rokovanie  pre  Mestské  zastupiteľstvo  v Žiline

                                                  
                VŠEOBECNE   ZÁVAZNÉ   NARIADENIE    č. ............
                o dani za užívanie verejného priestranstva a o správnom
                poplatku za zvláštne užívanie pozemných komunikácií                  

Materiál obsahuje :

1.	Návrh na uznesenie
2.	Dôvodová správa
3.	Materiál – VZN o dani za užívanie verejného priestranstva a o správnom
poplatku za zvláštne užívanie pozemných komunikácií

Predkladá :

Ing. Viliam Mikuláš,
prednosta Mestského úradu v Žiline

Vypracoval :

Ing. Vladimír Baránek,
 vedúci odboru dopravy a komunálnych služieb Mestského úradu v Žiline

V Žiline, dňa  5. 6. 2008

                                            Dôvodová  správa
   k   VZN  o dani za užívanie verejného priestranstva a o správnom  poplatku za zvláštne užívanie pozemných komunikácií

    VZN  č. 9/2004 a jeho dodatky č. 1/2005 a č. 7/2007 zohľadňovalo aj platenie dane za parkovanie motorových vozidiel na mestských komunikáciách, ktoré sa od 1. 1. 2008 v meste Žilina neuplatňuje. Z toho dôvodu sa navrhuje zrušenie uvedeného VZN prípadných dodatkov a predkladá sa návrh nového VZN, ktoré je v súlade so zákonom č. 582/2004 Z.z.  o miestnych daniach a miestnom poplatku za komunálne odpady v znení neskorších predpisov. Sadzby dane zostávajú nezmenené.
     Súčasťou  všeobecného záväzného nariadenia je úprava správneho poplatku. Na užívanie diaľníc, ciest a miestnych komunikácií iným než zvyčajným spôsobom alebo na iné účely, než na ktoré sú určené (zvláštne užívanie v zmysle § 8 zákona č. 135/1961 Zb. v znení neskorších predpisov) a na túto činnosť je potrebné povolenie cestného správneho orgánu. Toto povolenie sa vydáva formou rozhodnutia, za ktoré sa vyberá správny poplatok  vo výške 3.000,- Sk v zmysle zákona 145/1995 Z.z. o správnych poplatkoch v znení neskorších predpisov, ktorý môže správny orgán v odôvodnených prípadoch znížiť prípadne odpustiť. 
     Vzhľadom k tomu, aby bolo možné uplatňovať poplatky diferencovane v závislosti na rozsahu a dôležitosti zvláštneho užívania pozemnej komunikácie (rozkopávky) je predložený nový návrh sadzieb.